**Înger ostenit**

*Dunia Pălăngeanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DUNIA PĂLĂNGEANU

ÎNGER OSTENIT

Strânse în cufere de-amintiri,

zilele tot mai puţine

de necunoscutul fiecărei clipe

mai adastă întârziate,

sub ploi de culoare

cântec şi soare.

Cineva îmi urmăreşte

mişcările,gândurile pătimaşe,

sub coama albită a dimineţii,

îmi răstălmăceşte vorbele

respirând tâlcul lor ascuns,

întinzând cu înfrigurare

aripile- dâre prelungi

neliniştite,

de înger ostenit.